proxectonos/corpus_dominio_legal_administrativo_tmp huggingface dataset:
RESOLUCIÓN do 17 de outubro de 2003 pola que se ordena a publicación do acordo do Consello da Xunta de Galicia do 16 de outubro de 2003, polo que se aproba a modificación da relación de postos de traballo da Consellería de Cultura, Comunicación Social e Turismo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 31/10/2003

A necesidade de axusta-las condicións dos postos de traballo ós seus cometidos, así como a redistribución de cargas de traballo e a necesidade de dotar de persoal unidades e centros de nova creación, fan necesario a modificación da actual relación de postos de traballo da Consellería de Cultura, Comunicación Social e Turismo.
En consecuencia, por proposta da Consellería de Cultura, Comunicación Social e Turismo, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Gali
cia, na súa reunión do día dezaseis de outubro de dous mil tres, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Cultura, Comunicación Social e Turismo, nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do dezaseis de outubro de dous mil tres, relativo á modificación da relación de postos de traballo da Consellería de Cultura, Comunicación Social e Turismo, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 17 de outubro de 2003.
Jaime Pita Varela
Conselleiro da Presidencia, Relacións
Institucionais e Administración Pública
Código - Descrición das titulacións académicas
3015Arquitectura super. ou técnica.
6001Certificado escolaridade.
Código - Descrición das formacións específicas
956Facult. secc. biblioteca (req. indisp.)
957Axudante secc. bibliot. (req. indispes.)
958Facult. secc. museos (req. indisp.)
960Facult. secc. arquivos (req. indisp.)
961Axud. sección arquivo (req. indisp.)
Código - Descrición doutras administracións
A11Adscrición indistinta a funcionarios da Xunta de Galicia, Estado e CC.AA.
AXGAdscrición exclusiva a funcionarios da Xunta de Galicia.
CORRECCIÓN de erros.-Resolución do 5 de novembro de 2003 pola que se anuncian probas para formar parte dunha lista de bailaríns/bailarinas bolseiros no corpo de baile do Ballet Galego Rey de Viana.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 25/11/2003

Advertidos erros na citada resolución publicada no DOG do 17 de novembro de 2003 cómpre face-las oportunas correccións:
Base 2ª da citada convocatoria deberá dicir: «A dotación das bolsas será de 601,01 euros brutos mensuais durante o período indicado, sendo rateada a cantidade para un período inferior ó mes (referencia mes natural 30 días), ata un máximo de 6.230,47 euros brutos/ano».
A aplicación orzamentaria é a 1060.354.A.480.0.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 5 de novembro de 2003 pola que se declara a alienabilidade dun predio da Comunidade Autónoma de Galicia pertencente ó fondo de terras da zona de concentración parcelaria de Lousame, concello de Lousame.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 25/11/2003

O artigo 31.3º da Lei 12/2001, do 10 de setembro, de modificación da de concentración parcelaria para Galicia, sinala que a consellería competente en materia de agricultura está autorizada a exerce-las funcións dominicais sobre o fondo de terras segundo o establecido na lexislación patrimonial, sen prexuízo do informe previo da Consellería de Economía e Facenda para os actos de disposición sobre bens inmobles.
Con data do 30 de xaneiro de 2003, o Concello de Lousame solicitou a cesión gratuíta en propiedade do predio nº 1478 da zona de concentración parcelaria que pertence á Comunidade Autónoma de Galicia en virtude da acta complementaria de reorganización da propiedade da zona de concentración parcelaria de Lousame con data do 16 de abril de 2001, pola que pasaron á titularidade da Comunidade Autónoma de Galicia as terras sobrantes da antedita zona de concentración, entre a que se encontra o predio nº 1478.
Unha vez obtida a inscrición no correspondente rexistro da propiedade do citado ben inmoble, procede declara-la súa alienabilidade de conformidade co disposto no artigo 24 da Lei 3/1985, do 12 de
abril, do patrimonio da Comunidade Autónoma de Galicia, e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto e tendo en conta a memoria xustificativa da Secretaría Xeral da Consellería de Política Agroalimentaria e Desenvolvemento Rural e despois do informe favorable da Consellería de Economía e Facenda,
DISPOÑO:
Artigo único.-Declárase a alienabilidade dos bens inmobles que se describen:
-Predio nº 1.478 da zona de concentración de Lousame, municipio de Lousame, terreo dedicado a labradío e monte no sitio de Campo de Agra que estrema: norte con Teresa Blanco Filgueira (1477); sur con estrada do Confurco e terreo excluído; leste, Manuel Blanco Filgueira (1479) e terreo excluído; oeste, José Maroñas Martínez (1476), Arturo Abeijón Santiago (1468-1) e terreo excluído. Inscrito no Rexistro da Propiedade de Noia no tomo 1.032, libro 123, folio 175, predio nº 12174.
Santiago de Compostela, 5 de novembro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 5 de novembro de 2003 pola que se declara a alienabilidade dun predio da Comunidade Autónoma de Galicia pertencente ó fondo de terras da zona de concentración parcelaria de Oroso-Gándara-Deixebre-Trasmonte, concello de Oroso.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 25/11/2003

O artigo 31.3º da Lei 12/2001, do 10 de setembro, de modificación da de concentración parcelaria para Galicia, sinala que a consellería competente en materia de agricultura está autorizada a exerce-las funcións dominicais sobre o fondo de terras segundo o establecido na lexislación patrimonial, sen prexuízo do informe previo da Consellería de Economía e Facenda para os actos de disposición sobre bens inmobles.
Con data 10 de xullo de 2002, o Concello de Oroso solicitou a cesión gratuíta en propiedade do predio nº 2.880 da zona de concentración parcelaria que pertence á Comunidade Autónoma de Galicia en virtude da acta complementaria de reorganización da propiedade da zona de concentración parcelaria de Oroso-Gándara-Deixebre-Trasmonte do 29 de abril de 1997, pola que pasaron á titularidade da Comunidade Autónoma de Galicia as terras sobrantes da antedita zona de concentración, entre a que se encontra o predio nº 2.880.
Unha vez obtida a inscrición no correspondente rexistro da propiedade do citado ben inmoble, procede declara-la súa alienabilidade de conformidade co disposto no artigo 24 da Lei 3/1985 do 12 de abril, do patrimonio da Comunidade Autónoma de Galicia e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto e tendo en conta a memoria xustificativa da Secretaría Xeral da Consellería de Política Agroalimentaria e Desenvolvemento Rural e despois do informe favorable da Consellería de Economía e Facenda,
DISPOÑO:
Artigo único.-Declárase a alienabilidade dos bens inmobles que se describen:
-Predio nº 2.880 da zona de concentración de Oroso-Gándara-Deixebre-Trasmonte, municipio de Oroso, terreo dedicado a toxal no sitio de Picho que ten unha superficie de 3.160 m, que estrema: norte, camiño; sur, Jesús Suárez Mosquera (2879), leste, Carmen Juncal Recarey e outro (2878); oeste, Anto
nio Barallobre Gómez (2881). Inscrito no Rexistro da Propiedade de Ordes no tomo 740, libro 114, folio 142, predio nº 12.248.
Santiago de Compostela, 5 de novembro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 5 de novembro de 2003 pola que se declara a alienabilidade de dous predios da Comunidade Autónoma de Galicia pertencentes ó fondo de terras da zona de concentración parcelaria de Abegondo-Mabegondo-Cabanas-Cerneda-Viós, concello de Abegondo.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 25/11/2003

O artigo 31.3º da Lei 12/2001, do 10 de setembro, de modificación da de concentración parcelaria para Galicia, sinala que a consellería competente en materia de agricultura está autorizada a exerce-las funcións dominicais sobre o fondo de terras segundo o establecido na lexislación patrimonial, sen prexuízo do informe previo da Consellería de Economía e Facenda para os actos de disposición sobre bens inmobles.
Con data do 30 de maio de 2000, o Concello de Abegondo solicitou a cesión gratuíta en propiedade dos predios nº 1797 e 2037 da zona de concentración parcelaria que pertence á Comunidade Autónoma de Galicia en virtude da acta complementaria de reorganización da propiedade da zona de concentración parcelaria de Abegondo-Mabegondo-Cabanas-Cerneda-Viós con data do 25 de xaneiro de 2001, pola que pasaron á titularidade da Comunidade Autónoma de Galicia as terras sobrantes da antedita zona de concentración, entre a que se encontran os predios nº 1797 e 2037.
Unha vez obtida a inscrición no correspondente rexistro da propiedade do citado ben inmoble, procede declara-la súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico destes bens patrimoniais.
En virtude do anteriormente exposto e tendo en conta a memoria xustificativa da Secretaría Xeral da Consellería de Política Agroalimentaria e Desenvolvemento Rural e despois do informe favorable da Consellería de Economía e Facenda,
DISPOÑO:
Artigo único.-Declárase a alienabilidade dos bens inmobles que se describen:
-Predio nº 1797 da zona de concentración de Abegondo-Mabegondo-Cabanas-Cerneda-Viós, munici
pio de Abegondo, labradío e inculto no sitio de Gitia, que ten unha superficie de 4.000 m, que estrema: norte, Santiago Vieiro Fachal 1798-1-2); sur, Jesús Barros Botana (1795) e Francisco Barros Vázquez (1796); leste, Concello de Abegondo (1794); oeste, camiño. Inscrito no Rexistro da Propiedade de Betanzos no tomo 1.687, libro 220, folio 110, predio nº 22594.
-Predio nº 2037 da zona de concentración de Abegondo-Mabegondo-Cabanas-Cerneda-Viós, municipio de Abegondo, monte e inculto no sitio de Granxa, que ten unha superficie de 1.500 m, que estrema: norte, camiño que separa de José Meijide Amor (2038); sur, camiño; leste, zona excluída; oeste, camiño que separa de José Mª Etchevarría López (2036). Inscrito no Rexistro da Propiedade de Betanzos no tomo 1.687, libro 220, folio 116, predio nº 22600.
Santiago de Compostela, 5 de novembro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 12 de novembro de 2003 pola que se dispón o nomeamento de vocais do Consello de Administración das autoridades portuarias de San Cibrao-Ferrol e a súa ría, Vilagarcía de Arousa e a súa ría e Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 19/11/2003

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultade de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme co previsto no artigo 40 Lei 27/1992, do 24 de novembro, de portos do Estado e mariña mercante, texto reformado pola Lei 62/1997, do 26 de decembro, a designación e separación de vocais dos consellos de administración deberá facerse necesariamente por proposta das administracións públicas e entidades e organismos representados no Consello de Administración, polo que, vistas as peticións e propostas de modificación realizadas ó abeiro do disposto no artigo 40, número 2º, da Lei 27/1992, polas distintas administracións públicas, entidades e organismos, e, en canto órgano competente,
DISPOÑO:
O nomeamento dos seguintes vocais dos consellos de administración das autoridades portuarias e en
representación das administracións, entidades e organismos que a seguir se relacionan:
Autoridade portuaria de San Cibrao-Ferrol e a súa ría:
1. En representación da Confederación de Empresarios da Coruña:
-Francisco Santiáñez Orero.
2. En representación da Xunta de Galicia:
-Leopoldo Rubido Ramonde.
Autoridade portuaria de Vilagarcía de Arousa e a súa ría:
1. En representación da Xunta de Galicia:
-Ana Isabel Calzadilla Bouzón.
Autoridade portuaria de Marín e ría de Pontevedra:
1. En representación do Concello de Marín:
-Raimundo Calviño Garrido.
2. En representación do Concello de Pontevedra:
-Miguel Anxo Fernández Lores.
3. En representación da Xunta de Galicia:
-Perfecto Rodríguez Muíños.
Santiago de Compostela, 12 de novembro de 2003.
Alberto Núñez Feijoo
Conselleiro de Política Territorial, Obras Públicas
e Vivenda
ORDE do 12 de novembro de 2003 pola que se dispón o cesamento de vocais do Consello de Administración das autoridades portuarias de San Cibrao-Ferrol e a súa ría, Vilagarcía de Arousa e a súa ría e Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 19/11/2003

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultade de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 Lei 27/1992, do 24 de novembro, de portos do Estado e mariña mercante, texto reformado pola Lei 62/1997, do 26 de decembro, a designación e separación de vocais dos consellos de administración deberá facerse necesariamente por proposta das administracións públicas e entidades e organismos representados no Consello de Administración, polo que, vistas as peticións e propostas de modificación realizadas ó abeiro do disposto no artigo 40, número 2º, da Lei 27/1992, polas distintas administracións públicas, entidades e organismos, e, en canto órgano competente,
DISPOÑO:
O cesamento dos seguintes vocais dos consellos de administración das autoridades portuarias e en representación das administracións, entidades e organismos que a seguir se relacionan, agradecéndolle-los servicios prestados:
Autoridade portuaria de San Cibrao-Ferrol e a súa ría:
1. En representación da Confederación de Empresarios da Coruña:
-Enrique Freire Arteta.
2. En representación da Xunta de Galicia:
-Manuel Viñas Agís.
Autoridade portuaria de Vilagarcía de Arousa e a súa ría:
1. En representación da Xunta de Galicia:
-Manuel Viñas Agís.
Autoridade portuaria de Marín e ría de Pontevedra:
1. En representación do Concello de Marín:
-Antón Pousada Pazos.
2. En representación do Concello de Pontevedra:
-Juan Enrique Magdalena Chan.
3. En representación da Xunta de Galicia:
-Diego Murillo Carrasco.
Santiago de Compostela, 12 de novembro de 2003.
Alberto Núñez Feijoo
Conselleiro de Política Territorial, Obras Públicas
e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 19 de novembro de 2003 pola que se convocan unhas xornadas sobre intervención e defensa persoal policial.
ACADEMIA GALEGA DE SEGURIDADE — III. OUTRAS DISPOSICIÓNS — 27/11/2003

Dentro dos programas de actividades que a Academia Galega de Seguridade ten previsto realizar no ano 2003, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dunhas xornadas sobre intervención e defensa persoal policial, que se deberán desenvolver conforme as seguintes bases:
Obxectivos.
As xornadas teñen por obxectivos xerais a ampliación de coñecementos sobre as últimas técnicas de inter
vención e actuación ante as distintas situacións problemáticas que se poidan producir no traballo e na función policial.
Destinatarios.
As xornadas van dirixidas ós membros dos corpos das policías locais de Galicia, ós membros da unidade do CNP adscrita á Comunidade Autónoma de Galicia e, no caso de quedaren prazas vacantes, ós membros do corpo nacional de policía e garda civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 80.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 17 de decembro de 2003, ás 14.00 horas.
3. As instancias deberán enviarse á sede da Academia Galega de Seguridade; avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Materiais.
Os que resulten admitidos deberán presentarse a estas xornadas provistos de atavío deportivo e, no caso de ser posible, co material profesional do que dispoñan (grillóns, bastón policial, tonfa ...).
Datas.
As xornadas terán lugar durante os días 19, 20 e 21 de decembro de 2003, no seguinte horario:
-Día 19: xornada de tarde (das 16.00 ás 21.00 horas).
-Día 20: xornada de mañá (das 9.00 ás 14.00 horas) e tarde (das 16.00 ás 21.00 horas).
-Día 21: xornada de mañá (das 9.00 ás 14.00 horas).
Relación de admitidos.
A relación de admitidos publicarase o día 18 de decembro de 2003, ás 14.00 horas, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Salón de actos da Academia Galega de Seguridade, avenida da Cultura, s/n, no concello da Estrada.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 19 de novembro de 2003.
Juan José Fariñas-Ferro Rodríguez
Director xeral da Academia Galega de Seguridade
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 23 de outubro de 2003, da Dirección Xeral do Maior e de Persoas con Discapacidade, pola que se fixa o prazo para a presentación de solicitudes para a realización de convenios de reserva e ocupación de prazas de tipoloxía asistida en centros residenciais para maiores e se establece o prezo máximo de praza/día.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 27/11/2003

Polo Decreto 8/2003, do 18 de xaneiro, estableceuse a estructura orgánica da Xunta de Galicia creándose
a Consellería de Asuntos Sociais, Emprego e Relacións Laborais. O Decreto 212/2003, do 3 de abril, polo que se establece a estructura orgánica da Consellería de Asuntos Sociais, Emprego e Relacións Laborais considera esta consellería como o órgano da Administración autonómica ó que lle corresponde o exercicio das competencias e funcións en materia de política de servicios sociais.
A Orde do 16 de maio de 1995, modificada pola Orde do 8 de xullo de 2002, da Consellería de Asuntos Sociais (hoxe Consellería de Asuntos Sociais, Emprego e Relacións Laborais), pola que se regula o estable
cemento de convenios de colaboración en materia de reserva e ocupación de prazas en centros residenciais e vivendas tuteladas para a terceira idade, establece a posibilidade de que as entidades de iniciativa privada sen ánimo de lucro poidan ofertar prazas para a súa reserva e ocupación, logo do asinamento do correspondente convenio. Neste exercicio, e tendo en conta as dispoñibilidades orzamentarias e as necesidades dos nosos maiores, só se prevé levar a cabo concertos de prazas residenciais de tipoloxía asistida.
A mesma orde, no artigo 8.2º, sinala que a Dirección Xeral do Maior e de Persoas con Discapacidade fixará anualmente o prazo para presentar solicitudes por parte das entidades interesadas na subscrición dos citados convenios e o seu artigo 6 sinala que esta dirección xeral establecerá o custo máximo da praza/día ocupada.
Por todo isto, en uso das facultades que teño atribuídas,
RESOLVO:
Primeiro.-O prazo para presentar solicitudes para a formalización dos convenios ós que se refire a Orde do 16 de maio de 1995, modificada pola Orde do 8 de xullo de 2002, será de corenta días hábiles, contados a partir do día seguinte ó da publicación desta resolución no Diario Oficial de Galicia.
Segundo.-O custo máximo por praza/día ocupada nos centros residenciais cos que a Consellería de Asuntos Sociais, Emprego e Relacións Laborais estableza convenios de reserva e ocupación de prazas, durante o ano 2003, será o seguinte:
Praza de persoa asistida: 44,54 euros/día.
Terceiro.-As obrigas contraídas pola consellería para o financiamento das prazas conveniadas serán con cargo á aplicación orzamentaria 16.02.212.B.262, para a que se establece un crédito máximo inicial de 30.000 euros, sen prexuízo de ulteriores variacións producidas como consecuencia de modificacións orzamentarias na citada aplicación.
Santiago de Compostela, 23 de outubro de 2003.
Armando González López
Director xeral do Maior e de Persoas
con Discapacidade
DECRETO 415/2003, do 13 de novembro, polo que se acepta a título gratuíto a doazón dun monitor de hemodiálise con destino ó Hospital do Meixoeiro.
CONSELLERÍA DE SANIDADE — III. OUTRAS DISPOSICIÓNS — 26/11/2003

A empresa Hospal, S.A. ofrece a doazón ó Servicio Galego de Saúde do activo que se detalla a continuación, con destino ó Hospital do Meixoeiro:
-Un monitor de hemodiálise, marca Hospal, modelo INT-DIAC, cun valor de 16.600 A, doado pola empresa Hospal, S.A.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde, e logo de deliberación do Consello da Xunta de Galicia na súa reunión do día trece de novembro de dous mil tres,
DISPOÑO:
Artigo 1º
Acepta-la doazón do seguinte material:
-Un monitor de hemodiálise, marca Hospal, modelo INT-DIAC, cun valor de 16.600 A, doado pola empresa Hospal, S.A.
Artigo 2º
O activo acéptase segundo o establecido na normativa en materia patrimonial da Comunidade Autónoma e destinarase ó Hospital do Meixoeiro, de acordo coa vontade do doador.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, trece de novembro de dous mil tres.
Manuel Fraga Iribarne
Presidente
José María Hernández Cochón
Conselleiro de Sanidade
ORDE do 5 de novembro de 2003 pola que se declara a alienabilidade dun predio da Comunidade Autónoma de Galicia pertencente ó fondo de terras da zona de concentración parcelaria de Santo André de Tallo e San Xián de Langueirón, concello de Ponteceso.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 24/11/2003

O artigo 31.3º da Lei 12/2001, do 10 de setembro, de modificación da concentración parcelaria para Galicia, sinala que a consellería competente en materia de agricultura está autorizada a exerce-las funcións dominicais sobre o fondo de terras segundo o establecido na lexislación patrimonial, sen prexuízo do informe previo da Consellería de Economía e Facenda para os efectos de disposición sobre bens inmobles.
Con data do 10 de xaneiro de 2002, o Concello de Ponteceso solicitou a cesión gratuíta en propiedade do predio nº 591 na zona de concentración parcelaria que pertence á Comunidade Autónoma de Galicia en virtude da acta complementaria de reorganización da propiedade da zona de concentración parcelaria de Santo André de Tallo e San Xián de Langueirón de data 5 de maio de 1998, pola que pasaron á titularidade da Comunidade Autónoma de Galicia as terras sobrantes da antedita zona de concentración, entre a que se encontra o predio nº 591.
Unha vez obtida a inscrición no correspondente rexistro da propiedade do citado ben inmoble, procede declara-la súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto e tendo en conta a memoria xustificativa da Secretaría Xeral da Consellería de Política Agroalimentaria e Desenvolvemento Rural e despois do informe favorable da Consellería de Economía e Facenda,
DISPOÑO:
Artigo único.-Declárase a alienabilidade dos bens inmobles que se describen:
-Predio nº 591 da zona de concentración de Santo André de Tallo e San Xián de Langueirón, municipio de Ponteceso, terreo dedicado a labradío no sitio de Piñeiros que ten unha superficie de 1.870 m,
que estrema: norte: terreo excluído e camiño; sur: Rosalía Varela Baneira (592) e Sara Varela Naneira (593); leste: Benigno Lorenzo Cotelo (589); oeste: camiño, terreo excluído e José Garrido Fernández (589). Inscrito no Rexistro da Propiedade de Carballo no tomo 1.083, libro 142, folio 5, predio nº 13.729.
Santiago de Compostela, 5 de novembro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
CORRECCIÓN de erros.-Decreto 409/2003, do 6 de novembro, polo que se modifica o Decreto 186/2003, do 6 de marzo, polo que se fixan o procedemento, os requisitos e as condicións de autorización dos centros hospitalarios da Comunidade Autónoma de Galicia.
CONSELLERÍA DE SANIDADE — I. DISPOSICIÓNS XERAIS — 21/11/2003

Publicado o devandito decreto no Diario Oficial de Galicia número 226, do xoves 20 de novembro de 2003, no sumario e no interior, páxinas 14.357 e 14.362, baixo o epígrafe de CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA, cómpre advertir que debe figurar baixo o epígrafe: CONSELLERÍA DE SANIDADE.
RESOLUCIÓN do 21 de novembro de 2003 pola que se fai público o límite de crédito dispoñible do Programa de especialización laboral. Promoción de mercados laborais especializados. Subvención a fondo perdido para resolucións que se dicten no ano 2003 con cargo ó ano 2004.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 28/11/2003

As bases reguladoras das axudas do Instituto Galego de Promoción Económica publicadas mediante Resolución do 13 de xullo de 2001 (DOG nº 142, do 23 de xullo) para o Programa de especialización laboral prevé o establecemento de compromisos plurianuais dentro dos límites autorizados.
Con data do 27 de decembro, o Parlamento de Galicia aprobou os orzamentos xerais da Comunidade Autónoma de Galicia para o ano 2003, publicados mediante Lei 6/2002 (DOG nº 251, do 30 de decembro). Por outra parte, o Consello da Xunta de Galicia, na súa reunión do 20 de marzo de 2003, autorizou os límites de plurianualidades do Instituto Galego de Promoción Económica.
Polo que antecede,
RESOLVO:
Facer público, de acordo co importe que se relaciona a continuación, o límite de crédito dispoñible do Programa de especialización laboral. Promoción de mercados laborais especializados. Subvención a fondo perdido para resolucións que se dicten no ano 2003 con cargo ó ano 2004.
Partida orzamentaria: 01.02.14/01/01.
Finalidade: Programa de especialización laboral. Promoción de mercados laborais especializados. Subvención a fondo perdido.
Límite dispoñible 2004: 150.000 A.
Santiago de Compostela, 21 de novembro de 2003.
Margarita Rodríguez Rama
Directora xeral do Instituto Galego de Promoción
Económica
RESOLUCIÓN do 14 de novembro de 2003 pola que se fai pública a ampliación do límite de crédito dispoñible para o ano 2003 do Programa de empresas en crise. Axudas de reestructuración. Subvención a fondo perdido.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 20/11/2003

As bases reguladoras das axudas do Instituto Galego de Promoción Económica publicadas mediante resolución da directora xeral do Igape do 13 de xullo de 2001 (DOG nº 142, do 23 de xullo), para o programa de salvamento e reestructuración de empresas en crise, prevén o establecemento de compromisos plurianuais dentro dos límites autorizados.
Con data do 27 de decembro, o Parlamento de Galicia aprobou os orzamentos xerais da Comuni
dade Autónoma de Galicia para o ano 2003, publicados mediante Lei 6/2002 (DOG nº 251, do 30 de decembro). Por outra parte, o Consello da Xunta de Galicia, na súa reunión do 20 de marzo de 2003, autorizou os límites de plurianualidades do Instituto Galego de Promoción Económica.
Analizadas as necesidades de fondos e co obxecto de lles dar resposta ós proxectos, faise necesario amplia-lo límite de crédito reservado.
Polo que antecede,
RESOLVO:
Facer pública, de acordo co importe que se relaciona a continuación, a ampliación do límite de crédito dispoñible para o ano 2003 do Programa de empresas en crise. Axudas de reestructuración. Subvención a fondo perdido, que queda co límite seguinte:
Partida orzamentaria: 02.01-13/02/01.
Finalidade: Programa de empresas en crise. Axudas de reestructuración. Subvención a fondo perdido.
Límite dispoñible 2003: 445.909,02 A.
Santiago de Compostela, 14 de novembro de 2003.
Margarita Rodríguez Rama
Directora xeral do Instituto Galego de Promoción
Económica
RESOLUCIÓN do 17 de outubro de 2003, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da acta da comisión paritaria de rectificación do artigo 13º do convenio colectivo do sector de empresas exportadoras de peixe fresco.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 20/11/2003

Vista a acta da comisión paritaria do 26-9-2003, pola que se acorda rectifica-lo texto do parágrafo segundo do artigo 13º do convenio colectivo do sector de empresas exportadoras de peixe fresco, con nº de código 3600615, e de conformidade co disposto
no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo desta delegación provincial, e a notificación á comisión paritaria do convenio.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 17 de outubro de 2003.
Joaquín Macías Sánchez
Delegado provincial de Pontevedra
Reunión da comisión mixta de vixilancia.
Acta.
En Vigo, o 26 de setembro de 2003, reúnese a comisión mixta da vixilancia para rectifica-lo artigo 13º parágrafo segundo do convenio colectivo de traballo para as empresas exportadoras de peixe fresco da provincial de Pontevedra.
Os asistentes por CC.OO., Rosa Pérez Álvarez, Guillermo García Costas e pola CIG, Xosé Lois Díaz Gil, e pola representación empresarial Santiago Montenegro Campos, Sebastián Domínguez Graña e Victorio Acosta Garrido, acordan que debido a unha errónea redacción no seu día do parágrafo segundo do artigo 13º do citado convenio, o texto adecuado que negociaron ámbalas partes sería o seguinte:
Artigo 13º.-Retribucións. Parágrafo segundo. O pagamento dos atrasos correspondentes por aplicación da dita táboa desde primeiro de ano será aobado no mes de agosto de 2003. Para o ano 2003 a táboa salarial incrementarase nun 4% desde primerio de xaneiro segundo queda reflectido na táboa salarial anexa.
Polo tanto rogamos que se xa publicado segundo as partes acordan.
RESOLUCIÓN do 13 de outubro de 2003 pola que se inscribe a asociación Instituto de Estudios Chairegos Pena do Encanto no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 21/11/2003

Examinada a solicitude de inscrición no Rexistro de Entidades de Promoción do Camiño de Santiago,
presentada polo Instituto de Estudios Chairegos Pena do Encanto, con data do 1 de outubro de 2003.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que o Instituto de Estudios Chairegos Pena do Encanto quede inscrito no Rexistro de Entidades de Promoción do Camiño de Santiago co número 146.
Santiago de Compostela, 13 de outubro de 2003.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 14 de novembro de 2003 pola que se modifican as bases reguladoras das axudas ós proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 21/11/2003

As bases reguladoras das axudas a proxectos empresariais de investimento poden atender, entre outros, proxectos empresariais que teñen orzamentos de investimento de baixa contía e ó mesmo tempo compromisos de emprego a crear moi superiores ós habituais, sendo proxectos de sectores de actividade de escasa implantación na nosa Comunidade Autónoma.
Tendo en conta as mencionadas características destes proxectos, e para os efectos de darlles un apoio máis relevante, as bases reguladoras das axudas ós proxectos empresariais de investimento permiten, para proxectos de nova implantación en Galicia, a consideración dunhas subvencións superiores ó límite do 15% establecido na 6ª.1 das bases reguladoras, sempre e cando os proxectos poidan ser
recoñecidos como intensivos en emprego. Así, a base 6ª.2 das reguladoras destas axudas establece que, con base no carácter dinamizador do proxecto, o Consello de Dirección do Igape poderá acordar supera-lo 15% de subvención para aqueles proxectos que, sendo de nova implantación na Comunidade Autónoma de Galicia, desenvolvan actividades ou elaboren productos que, entre outras condicións, sexan intensivos en emprego altamente especializado ou correspondan a sectores emerxentes ou de alta tecnoloxía.
A norma, non obstante, limita a posibilidade de incrementa-la porcentaxe de subvención exclusivamente ós proxectos de primeira implantación, o cal supón unha rixidez desproporcionada polas características destes proxectos, parecendo procedente eliminar esa limitación.
Por todo o anterior, e de conformidade coas facultades que teño conferidas
DISPOÑO:
Único.-Publica-la seguinte modificación das bases do programa de axuda ós proxectos empresariais de investimento, acordada polo Consello de Dirección do Igape na súa reunión de data 29 de outubro de 2003, quedando redactado como segue o número 2 da base 6ª:
«6.2. Dentro do límite máximo de intensidade de axuda, e con base no carácter dinamizador do proxecto, o Consello de Dirección do Igape poderá acordar supera-la porcentaxe de subvención sinalada na liña 6.1 anterior para aqueles proxectos que, sendo de nova implantación na Comunidade Autónoma de Galicia, desenvolvan actividades ou elaboren productos que, entre outros, cumpran algunha das seguintes condicións:
a) Teñan unha demanda interna elevada.
b) Correspondan a sectores emerxentes ou de alta tecnoloxía.
c) Sexan intensivos en emprego altamente especializado, non sendo neste caso necesario que o novo proxecto sexa de primeira implantación na Comunidade Autónoma de Galicia.
d) Estean situadas en zonas afectadas por circunstancias excepcionais que supoñan un freo na súa actividade económica.
A presente disposición entrará en vigor o día seguinte á súa publicación no Diario Oficial de Galicia, estendendo a súa eficacia a aqueles expedientes en tramitación, pendentes de resolución.
Santiago de Compostela, 14 de novembro de 2003.
Margarita Rodríguez Rama
Directora xeral do Instituto Galego
de Promoción Económica
RESOLUCIÓN do 6 de novembro de 2003, da Dirección Xeral de Innovación e Desenvolvemento Pesqueiro, pola que se acorda ratifica-la adaptación dos estatutos da Confraría de Pescadores San Juan Bautista de Burela, inscribila no Rexistro de Confrarías e das súas federacións e ordena-la súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 21/11/2003

Examinada a adaptación dos estatutos da Confraría de Pescadores San Juan Bautista de Burela ó Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 12 de outubro de 2003, e de conformidade
co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ó rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratifica-la adaptación dos estatutos da Confraría de Pescadores San Juan Bautista de Burela que consta de 94 artigos, unha disposición adicional, unha derrogatoria, e unha derradeira (44 páxinas), inscribila no Rexistro de Confrarías e das súas federacións no folio 25 do libro 1º e ordena-la súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 6 de novembro de 2003.
Rosa Mª Quintana Carballo
Directora xeral de Innovación e Desenvolvemento
Pesqueiro
ORDE do 11 de novembro de 2003 pola que se conceden os premios para o fomento da recollida de pilas en Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 21/11/2003

Por Orde do 4 de febreiro de 2003 (publicada no DOG nº 34, do 18 de febreiro) foron convocados os premios para o fomento de recollida de pilas en Galicia.
No punto 6º do artigo 2 da citada orde prevese que para a concesión de premios se calculará a taxa de quilos recollidos por alumno matriculado, nas distintas categorías segundo a fórmula:
Total de quilos recollidos por colexio/total de alumnos matriculados no colexio.
Así mesmo, prevese neste artigo que os premios se concederán ós colexios que acrediten unha maior taxa de recollida de pilas usadas segundo a fórmula para toda a Comunidade Autónoma e por categorías.
Polo tanto, en uso das atribucións conferidas no artigo 34 da Lei 1/1983, do 22 de febreiro, modificada pola Lei 11/1998, do 20 de outubro, en relación cos artigos 27.30º e 30 do Estatuto de autonomía e o Decreto 14/2002, do 24 de xaneiro, polo que se establece a estructura orgánica da Consellería de Medio Ambiente
RESOLVO:
Artigo único.
Primero.-De acordo co disposto na Orde do 4 de febreiro de 2003, concédense os premios ós colexios que se relacionan no anexo da presente orde.
Segundo.-A concesión destes premios será comunicada persoalmente ós beneficiados.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 11 de novembro de 2003.
José Manuel Barreiro Fernández
Conselleiro de Medio Ambiente
ANEXO
A.-Centros educativos cun número de alumnos matriculados no curso 2002-2003 inferior a 50.
Primeiro premio: San Xerome Emiliani (A Guarda).
Segundo premio: Escola Infantil de Baiuca (Catoira).
Terceiro premio: Aspanaes (As Pontes de García Rodríguez).
B.-Centros educativos cun número de alumnos matriculados no curso 2002-2003 entre 50-300.
Primeiro premio: CEIP Celso Currás (Trabada).
Segundo premio: CEIP A Sangriña (A Guarda).
Terceiro premio: Rogelio García Yáñez (Ramirás).
Cuarto premio: CEIP Nadela (Lugo).
Quinto premio: CEIP Unión Mugardesa (Mugardos).
Sexto premio: CEIP San Martiño (Pontevedra).
C.-Centros educativos cun número de alumnos matriculados no curso 2002-2003 superior a 300.
Primeiro premio: Colexio Inmaculada (Ponteareas).
Segundo premio: Colexio Labor (Vigo).
Terceiro premio: Colexio Divina Pastora-MM Franciscanas (Ourense).
Cuarto premio: CEIP Escultor Acuña (Vigo).
Quinto premio: IES M. Soliño (Cangas do Morrazo).
Sexto premio: CEIP Manuel Mato Vizoso (Vilalba).
ORDE do 11 de novembro de 2003 pola que se modifica a do 27 de decembro de 2002 pola que se aproba o Plan Xeral de Explotación Marisqueira para o ano 2003.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 21/11/2003

A Orde do 27 de decembro de 2002 establece no seu artigo 6 os períodos autorizados durante o ano 2003 para a captura de determinadas especies de crustáceos, entre os que se atopa a centola.
Tendo en conta as observacións formuladas pola comisión sectorial de pesca de artes fixas e menores no caladoiro nacional do Consello Galego de Pesca na súa reunión do 31 de outubro deste ano, así como o establecido no artigo 14.1º do Decreto 423/1993, do 17 de decembro, polo que se refunde a normativa vixente en materia de marisqueo, extracción de algas e cultivos mariños, resulta posible adopta-la decisión de amplia-lo período autorizado para a captura de centola.
Na súa virtude,
DISPOÑO:
Artigo único.-Modificación do artigo 6 da Orde do 27 de decembro de 2002.
Modifícase o último punto do artigo 6 da Orde do 27 de decembro de 2002, pola que se aproba o Plan Xeral de Explotación Marisqueira para o ano 2003, que queda redactado da seguinte forma:
«Artigo 6º.-Outros crustáceos.
De acordo co establecido no artigo 14 do Decreto 423/1993, do 17 de decembro, modificado polo
Decreto 237/2002, do 11 de xullo, os períodos autorizados para o 2003 para a captura de outras especies de crustáceos establécense como segue:
Nécora (Necora puber): do 1 ó 3 de xaneiro e do 21 de xullo ó 31 de decembro.
Lumbrigante (Homarus gammarus): do 2 de xullo ó 29 de agosto.
Santiaguiño (Scyllarus arctus): do 1 de outubro ó 31 de decembro.
Lagosta (Palinurus elephas): do 1 de xullo ó 29 de agosto.
Cangrexo (Carcinus maenas): todo o ano.
Conguito (Macropipus corrugatus) e patulate (Macropipus depurador): do 1 de xaneiro ata o 31 de marzo, e do 1 de xullo ó 31 de decembro.
Centola (Maia squinado) e boi (Cancer pagurus): do 1 de xaneiro ó 27 de xuño e do 23 de novembro ó 31 de decembro. Nas zonas sinaladas no anexo I, soamente se poderá extraer desde o 3 de febreiro ata o 27 de xuño».
Disposición derradeira
Única.-Entrada en vigor.
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 11 de novembro de 2003.
Enrique César López Veiga
Conselleiro de Pesca e Asuntos Marítimos
DECRETO 411/2003, do 20 de novembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da nova estrada de conexión da AC-141 coa N-651 e A-9 en Vilar do Colo, clave AC/00/065.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 21/11/2003

Con data do 31 de outubro de 2003, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción da nova estrada de conexión da AC-141 coa N-651 e A-9 en Vilar do Colo, clave AC/00/065.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración de urxente ocupación pola súa incidencia na seguridade vial, xa que a reindustrialización da comarca (polígonos de Penapurreira, Os Airios, Cruz das Cabezas, Vilar do Colo ...) provoca un tránsito elevado de vehículos pesados, fundamentalmente no eixe industrial Mugardos, Fene, As Pontes, o que esixe os parámetros de trazado, os controis de acceso e os elementos funcionais contidos no proxecto da vía. Ademais, esta conexión da AC-141 coa N-651 en Vilar do Colo está incluída nas actuacións previstas no Plan Director de Infraestructuras de Galicia con reducción de prazo esixido no Plan Galicia.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vinte de novembro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da nova estrada de conexión da AC-141 coa N-651 e A-9 en Vilar do Colo, clave AC/00/065.01.
Santiago de Compostela, vinte de novembro de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
CONSELLERÍA DE CULTURA, COMUNICACIÓN SOCIAL
E TURISMO